cyanic-selkie/wikianc huggingface dataset:
Robert Falcon Scott
Reis en oankomst
Omdat it ekspedysjeskip Terra Nova mei fierstente swiere lading by de reis nei Austraalje hast ûnder gien wie yn swier waar en troch it iis ôfsnien wie fan de âlde basis op Hut Point, keas Scott foar it noardliker Kaap Evans as winterferbliuw. Dat betsjutte lykwols dat er allinnich oar it ûnbetroubere simmeriis fan de McMurdo Sound fan Kaap Evans nei it Ross-iisplato komme koe en sa fierder nei it suden. Al by it lossen fan it skip gie it mis doe't ien fan de trije motorsliden troch it iis sakke en ferlern gie.
List fan Nederlânske militêren omkommen ûnder in fredesmisje
Dizze List fan Nederlandse militêren omkommen ûnder in fredesmisje jout in oersjoch fan de militêren dy't stoarn binne yn tsjinst fan it Nederlânske leger yn in fredesoperaasje. Ek selsmoardgefallen wurde yn de list neamd.
Burgumer Mar (mar)
thumb|250px|Burgumermar mei dêrefter Burgum thumb|250px|Burgumermar De Burgumer Mar is in mar beëasten Burgum. De oerflakte is 360 ha. It leit yn in leechte tusken eastlike en westlike sângrûnen. It Prinses Margrietkanaal ferdielt de mar yn in noardlik en in súdlik diel. It farwetter yn súdlike rjochting slút oan op it kanaal De Lits dat nei De Leien rint. Oer de Lits ferfierde men earder turf. Yn noardlike rjochting foarmet De Swemmer de rûte nei de Lauwersmar.
Nei de Burgumer Mar is it sylboattype BurgumerMarklasse neamd.
Bedum (gemeente)
Skiednis
De rivieren Fivel en Hunze streamden sawat oant it jier 1000 stadich troch it gebiet wat hjoed de dei ta de gemeente Bedum rekkene wurdt. Yn de 6e iuw foar Kristus sette de earste minsken har yn Fivelgoa en Hunzegoa ta wenjen. Yn 1808 waard de gemeente Bedum oprjochte.
Wapen fan Skiermûntseach
It wapen is sprekkend; de namme Skiermûntseach betsjut 'eilân fan de skiere mûntsen'. De eardere eigener fan it eilân wie it sistersjenzer kleaster Klaarkamp yn Rinsumageast. Dy mûntsen droegen in skier-grize pij. Hoe âld oft it wapen is, is net bekend. It âldst is in 18e iuwsk segel, wêrop in dield skyld, it boppeste beladen mei in peal, hâlden troch twa liuwen, útkommende út de dielingsline, ûnder in earn. As hertskyld in rûn skyld mei in mûnts. It gehiel dekt troch in fiifblêdige kroan. It giet hjir om it wapen fan de destiidske Hearen fan Skiermûntseach, wêrby't de mûnts dus as symboal fan it eilân yn in hertskyld setten waard.
Muraltmuorre
Muraltmuorren binne útfûn troch jonkhear yr. R.R.L. de Muralt, haad Technyske Tsjinst fan it wetterskip Schouwen tusken 1903 en 1913. Nei de stoarmfloed fan 1906, ûntwikkele er in goedkeape manier om diken te ferheegjen sûnder dat it dyklichem ferbrede hoechde te wurden. Tusken 1906 en 1935 waard sa'n 120 km fan dizze muraltmuorkes oanlein, likernôch in tredde fan de lingte fan alle doetiidske Siuwske bûtendiken. By de wettersneed fan 1953 die bliken dat se net foldienen. Ut reden dêrfan binne de measte muraltmuorren by de dykferhegings nei 1953 ôfbrutsen.
Echte grûniikhoarntsjes (ûndertûke)
De echte grûniikhoarntsjes (wittenskiplike namme: Spermophilina) foarmje in ûndertûke fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e iikhoarntsjes en sliepmûzen (Sciuromorpha), de famylje fan 'e iikhoarntsjes (Sciuridae), de ûnderfamylje fan 'e grûniikhoarntsjes en Afrikaanske beamiikhoarntsjes (Xerinae) en de tûke fan 'e grûniikhoarntsjes (Marmotini). Ta dizze taksonomyske groep hearre 49 soarten echte grûniikhoarntsjes, prêrjehûnen en antilopegrûniikhoarntsjes. Dizze ûndertûke moat net betize wurde mei it lyknammige skaai fan 'e echte grûniikhoarntsjes (Spermophilus), dat der diel fan útmakket.
Fiskrivier (Namybje)
thumb|right|250px|De Fiskrivier yn Namybje.
Wäsk
thumb|Lizzing Wäsk ( Dútsk: Wisch) is in gemeente yn de Dútske dielsteat Sleeswyk-Holstein en makket diel út fan it distrikt Noard-Fryslân. Wäsk hat 124 ynwenners (2010).
Marmoteftigen
De marmoteftigen (wittenskiplike namme: Marmotina) foarmje in ûndertûke fan 'e klasse fan 'e sûchdieren (Mammalia), it skift fan 'e kjifdieren (Rodentia), it ûnderskift fan 'e iikhoarntsjes en sliepmûzen (Sciuromorpha), de famylje fan 'e iikhoarntsjes (Sciuridae), de ûnderfamylje fan 'e grûniikhoarntsjes en Afrikaanske beamiikhoarntsjes (Xerinae) en de tûke fan 'e grûniikhoarntsjes (Marmotini). Ta dizze ûndertûke hearre 22 soarten marmotten en rjustreekte grûniikhoarntsjes.
Spartakus
Neffens oare boarnen wie Spartakus yn de fjildslach licht ferwûne en finzen naam. Ungefear 6000 finzen slaven (wêrûnder Spartakus) waarden oan de 200 kilometer lange Via Appia fan Capua nei Rome krusige. Harren lichems hawwe noch jierren dêrnei lâns de wei hongen as warskôging.
Wittbek
thumb|Lizzing Wittbek is in gemeente yn de Dútske dielsteat Sleeswyk-Holstein en makket diel út fan it distrikt Noard-Fryslân. Wittbek hat 785 ynwenners (2010).
Goaiïngarypster Puollen
It stiet op meardere plakken yn direkte ferbining mei de Snitser Mar en is hjir allinnich mar fan skieden troch de eilantsjes de Grutte Griene en de Lytse Griene. Troch de Noarder Alde Wei stiet de mar oan de súdkant yn ferbining mei de Langwarder Wielen. Oan de mar leit it doarp Goaiïngaryp mei jachthaven. Krekt as de Snitser Mar binne der simmerdeis in soad wettersporters op en by de Goaiïngarypster Puollen.
Sachs Bikes
Yn 1929 ûntstienen der plannen om twataktmotors yn ferskate foarmaten te produsearjen. De earste - 74 cc - motor waard yn 1930 presintearre. Inkele jierrren letter (1932) folge in 98 cc útfiering (de M32) en in 1937 ferskynde de 60 cc "Saxonette" fytshelpmotor. Dit is de mem fan de hjoeddeiske Spartamet.
Tsjaad
Skiednis
Tsjaad waard yn 1902 in koloanje fan Frankryk. Nei't it yn 1960 ûnôhinklik woarn wie, begûn yn 1965 in boargerkriich. De moslimbefolking yn it noarden kaam yn opstân tsjin de belestings fan it regear en krige dêrby stipe fan Lybje, dat hawwe woe dat it rjocht op gebiet fan Tsjaad hie. Wilens wienen der ek strideraasjes tusken etnyske groepen yn it suden. Oan dy boargerkriich kaam yn 1996 in ein, mar troch de problemen yn Sûdan begûn yn 2003 in nije boargerkriich yn it easten fan it lân.
Stichting Alde Fryske Tsjerken
De stichting is der komd op inisjatyf fan de provinsjale Tsjerkfâdij-Kommisje fan de Herfoarme Tsjerke yn Fryslân en nei Grinslanner foarbyld oprjochte yn 1970. Se wurdt holpen troch in soad frijwilligers en donateurs. De Stichting organisearret ekskurzjes en jout publikaasjes út yn in ringbân. Se hat in oerwurk- en in oargelkommisje dy't advisearje. Der is in deistich bestjoer, in algemien bestjoer en in ried fan advys. Troch de ûnttsjerkliking en it gearfoegjen fan herfoarme en grifformearde tsjerkegemeenten wurdt in grut oantal tsjerkegebouwen oerstallich. De stifting nimt allinnich tsjerkegebouwen oer dy't ryksmonumint binne. De stifting hat sa'n fjirtich tsjerken yn Fryslân en twa klokkestuollen (Goaiïngaryp en Nijeholtwâlde) yn behear (sitewaasje 2013).
Abe Lenstra Stadion
Bou
Twa jier letter leinen de earste plannen al op tafel. Oan de eastkant fan de Rykswei 32 (sûnt 2000, doe't de dyk fjouwerbaans waard leit it stadion oan de westkant fan de Rykswei) moast it nije stadion komme. It plan fan de arsjitekten, dy't ideeën opdien hienen yn it honkbalstadion fan de New York Yankees, bestie út in stadion mei fjouwer losse tribunes, dus mei iepen hoeken. By de gearkomste fan de gemeenterie op 6 april 1993 stimde de rie fan It Hearrenfean yn mei it nij te bouwen stadion, dat yn totaal 13.800 sitplakken te ferjaan krige. Op 1 oktober fan dat selde jier gie de earste peal de grûn yn.
Utwreidings
Dêrnei waarden yn 2007 en 2008 yn de hoeken oan de westkant fan it stadion noch lytse oanpassings dien, wêrtroch de ynhâld fan it stadion tanaam oant 26.100 plakken. By de lêste ferbouwing yn 2008 ferhuze de romte foar minsken mei yn beheining fan de súdwesthoeke nei de grêft oan de westkant fan it stadion, njonken de dug-outs.
Steanfek
Sûnt de ferbouwing fan it Abe Lenstra Stadion yn it ramt fan Sportstêd It Hearrenfean is der ek in steanfek yn it stadion. Dat fek is tawiisd oan de supportersferiening Nij Noard. It steanfek bestie yn it fuotbalseizoen 2005/2006 út it âlde útfek, it fek foar de oanhing fan de útklup. Doe't dat útfek ferhuze nei de oare kant koe Nij Noard dêr in skoft gebrûk fan meitsje. Letter, doe't de ferbou fan it stadion folslein klear wie, ferhuze it steanfek nei de boppekant fan de noardtribune, rjocht efter de goal.
Tsjaad
Taal
De offisjele talen fan Tsjaad binne it Frânsk en it Arabysk. Fierders hawwe de measte etnyske kloften noch har eigen taal.
Abe Lenstra Stadion
Fasiliteiten
Yn it stadion sit ek it restaurant 'De Ambiance' fêstige.
Nijsgjirrich
De neikommende sifers binne fan tapassing op it Abe Lenstra stadion.
Underwynske Eilannen
Betizing
Yn it Ingelske taalgebiet is de definysje fan de Underwynske Eilannen oars as yn in soad oare talen. Dêr wurdt de skieding fan de Boppewynske Eilannen net sa as it meast bart by Fenezuëla makke, mar tusken Dominika en Martinyk. Boppedat binne de nammen yn it Ingelsk oars, de eilannen fan Porto Riko oant en mei Dominika wurde de Leeward Islands neamd, dy dêrûnder de Windward Islands. Om de betizing noch grutter te meitsjen wurde de Nederlânske Boppewynske Eilannen, dy’t neffens de Ingelske yndieling by de Leeward Islands hearre, yn it lokale Ingelsk de Windward Islands neamd.
Wijndragerstoren
De Wijndragerstoren is in wâltoer yn de âlde stedsmuorre fan de Oeriselske haadstêd Swol. De toer steit eastlik fan de Vistoren oan it wetter fan de Thorbeckegrêft oan ien kant en de Broeretsjerkeplein oan oatre kant.
Kreidler
thumb|right|Kreidler Florett bromfyts sirka 1964 Kreidler is in histoarysk Dútsk merk fan motorfytsen en bromfytsen, dat bestie fan 1903 oant 1982.
8
Ferstoarn
0er
Buckingham Palace
Arsjitektuer
Buckingham Palace is, sûnt George III it kocht, meardere kearen ferboud en fergrutte. Sûnt 1993 binne dielen fan it paleis tagonklikfoar it publyk. Ien fan de moaiste sealen is de troanseal, dêr't de troan fan de keninginne stiet. Ek de troanen fan har âlden en pakes en beppes steane hjir. Yn Buckingham Palace is in diel fan de Keninklike Kolleksje ûnderbrocht, mei skilderijen fan ûnder oaren Rembrandt, Rubens, Van Dyck, Vermeer, Poussin, Canaletto en Claude Lorrain. Der steane ek skulptueren fan Canova en Chantrey, in kolleksje Sèvres-porslein en fraai Britsk en Frânsk meubilêr.
Stienpoarte (Swol)
De poarte waard yn 1488 boud en waard wijd oan Sint-Joaris. Der koe yn kriichstiid in besettingsmacht fan tsien manlju yn de toer. Yn 1846 waard de toer ôfbrutsen en it oerbliuwsel waard letter restaurearre.
Die Hard with a Vengeance
Plot
Yn 'e binnenstêd fan New York wurdt moarns, wylst de hiele stêd yn 'e file stiet om op it wurk te kommen, in warehûs ferneatige troch in terroristyske bomoanslach. Haadynspekteur Walter Cobb fan it New York Police Department (NYPD) ûntfangt neitiid in tillefoantsje fan in man dy't mei in Dútsk aksint praat en himsels 'Simon' neamt. Dyselde driget mei mear bomoanslaggen as it NYPD net docht wat er wol. En wat er wol is it Amerikaanske bernespultsje Simon Says spylje, wêrby't de spilers krekt dwaan moatte wat der sein wurdt as de sprekker de wurden "Simon says" ("Simen seit") brûkt. Simon fertelt Cobb dat er wol dat ynspekteur John McClane yn syn ûnderbroek troch de swarte wyk Harlem rint mei in sandwichboerd om mei dêrop de tekst "I Hate Niggers" ("Ik Haatsje Nikkers").
Neitiid wurdt McClane erchtinkend. De kâns dat hy en Carver op 'e tiid op Wall Street wêze koene, wie frijwol nihyl, dus Simon wie fan doel om 'e bom yn it metrostasjon hoe dan ek ôfgean te litten. As hy en Carver bekomme en ynformaasje útwikselje mei Cobb, Lambert, Kowalski, Walsh en de oaren, krije se besite fan in spesjaal agint fan 'e FBI en ien "fan in oare tsjinst". Dy fertelle harren dat Simon nei alle gedachten de eardere Eastdútske kolonel Peter Krieg is, dy't berne waard as Simon Peter Gruber. Hy is de broer fan Hans Gruber, dy't McClane sân jier earder fan it Nakatomi-gebou yn Los Angeles smiten hat, en hy is blykber út op wraak. Hy wurket gear mei in âld-ofsier út 'e lânmacht fan Hongarije, in Mathias Targo, en dy syn frou Katja, dat behurde terroristen binne.
Simon, dy't de aktiviteiten fan 'e plysje fan it dak fan ien fan 'e omlizzende gebouwen ôf yn 'e rekken hâldt, skillet Cobb wer op en fertelt him dat er in reuseftige bom pleatst hat yn in iepenbiere skoalle earne binnen de beboude kom fan New York. De bom is tarist mei in ûntstekker mei radioferbining, sadat er him op elts momint ôfgean litte kin. As er sjocht dat skoallen ûntromme wurde, sil er dat beslist dwaan. Oars giet de bom om persiis 15.00 oere middeis ôf. As McClane en Carver trochgeane mei it opfolgjen fan syn oanwizings en sa fernimstich binne dat se it spultsje oerlibje, sil er harren op 'e tiid de namme fan 'e skoalle jaan. Cobb beseft dat Simon net sein hat dat se net nei de bom sykje meie, allinne dat se gjin skoallen ûntromje meie. Dat, wylst McClane en Carver ôfsette foar harren folgjende opdracht, set Cobb alle plysjes yn New York, oanfolle mei brânspuitlju, jiskelju en alle oare gemeentlike wurknimmers dy't er besette kin, yn om 'e skoallen te trochsykjen. Om't Simon opmurken hat dat de radioferbining fan 'e ûntstekker "gefoelich is foar plysjeradio", wurdt de hiele sykaksje koördinearre fia tillefoansellen en it alaarmnûmer 9-1-1.
Underwilens hat Felix Little McClane syn baas Cobb witten te finen. Hy bringt him in boadskip fan McClane oer, dat it om Chester A. Arthur giet. Cobb-en-dy konsintrearje fuortendaliks al harren krewearjen om 'e bom te finen yn 'e Chester A. Arthur Legere Skoalle yn Harlem. Dat is krekt de skoalle dêr't Carver syn omkesizzer Dexter op sit. Yn 'e kelder fan it skoalgebou wurdt yndie de swiere bom ûntdutsen. Wylst bomekspêr Charley Weiss besiket dy te ûntmanteljen, docht resjersjeur Joe Lambert him foar de skoalbern foar as ien fan 'e brânwacht, dy't de evakuaasje fan it skoalgebou yn gefal fan brân oefenje wol. Dexter en syn freontsje kenne him fuortendaliks wer as in plysje. Hja steane it net, en fermoedzje dat de plysje harren siket om't se dy moarns noch mei stellen guod omrûn hawwe. Mei noch twa freontsjes pike se út en ferskûlje se har yn in leech lokaal. Sa koart foar trijen as er it oandoar, jout Cobb befel ta ûntromming fan 'e skoalle. Lambert en Kowalski liede alle bern en persoaniel nei bûten ta. As Dexter-en-dy sjogge dat alle oaren útnaaie, geane se foar it rút stean te springen, mar se kinne it lokaal net mear út, om't dat ûnderwilens troch de konsjerzje op 't slot dien is. Lambert en Kowalski sette harren libbens op it spul om 'e skoalle wer yn te gean om 'e bern te rêden, en Weiss beslút om mei de moed der wanhoop te besykjen de bom te ûntwapenjen. Lambert en Kowalski rêde de fjouwer bern út it lokaal, mar komme mei harren fêst te sitten op it dak. Weiss knipt in ferkeard triedsje troch en de bom giet ôf, mar der bart neat; it blykt in nepbom te wêzen.
Isel
thumb|Rin fan de Isel De Isel is in Nederlânske rivier fan 125 km. De Isel is in split fan de Ryn, rint nei it noarden en komt oer de Ketelmeer út yn de Iselmar.
Skerpteken
It skerpteken, is in teken dat yn ferskate talen brûkt wurdt om de krekte útspraak fan in lûd oan te jaan.
Frysk
It skerpteken wurdt foar it Frysk as in tafoeging beskôge; in letter mei skerpteken hat net in apart plak yn it alfabet. It is yn it Frysk dan ek net wisânsje en skriuw in skerpteken op in grutte letter.
Roel Bergsma
Foar de skoalle begûn er mei it skriuwen fan Fryske revustikken. Namme makke er ek as skriuwer foar it Underwizerskabaret Mid-Fryslân, in ploech ûnderwizers dy't sûnt 1964 de planken opgong mei revustikken en sjongspullen. Foar in soad sport- en doarpsferienings skreau master Bergsma revu- en kabaretteksten. Sa brûkte kabaretselskip It Wâld teksten fan him.
Tritich jier wie Roel Bergsma foarsitter fan it Frysk Dambûn. Yn de Ljouwerter Krante hie er 25 jier in damrubryk. Hy wie de broer fan dammer Piter Bergsma. Hy publisearre ek faak oer it Frysk damjen.
As redenrike amtner fan de boargerlike stân wie hy altyd aktyf op de Boerebrulloft op De Jouwer.
Mark Dedrie
Yn 2008 wûn hy de cultuurprijs Raymond Majean (Raymond Majean kultuerpriis).
Rollator
De rollator is begjin jierren tachtich útfûn yn Sweden. De namme is (nei alle gedachten) in hip neologisme; -ator is in typysk Latynske útgong, mar rollare is gjin besteand Latynsk tiidwurd.
In rollator hat meastentiids in boadskipkuorke en in sitting dêr't de brûker op sitte kin of dêr't in blêd om lytse dingen mei te nimmen op fêstmakke wurde kin. Dat binne foardielen dy't kuierstokken en krukken net hawwe.
Manaus
thumb|250px|Lizzing fan de gemeente Manaus yn Amazonas, Brazylje Manaus is de grutste stêd, en de haadstêd, fan Amazonas, Brazylje. Hy hat 1.738.641 (2009) ynwenners en in gebiet fan 11.401,01 km2.
Hindrik fan Nassau
Ut syn libben
Hy studearre fan syn 14e ôf yn Leuven ûnder tafersjoch fan syn âldste broer Willem. Nei in stúdzje yn Straatsburg naam er tsjinst yn it leger fan de Frânske Hugenoaten laat fan Gaspard de Coligny, heit fan Louise de Coligny, wêrmei't er meidie oan de Slach fan Montcontour op 3 oktober 1569.
Mook
thumb|Mook oan de Maas Mook is in tsjerkedoarp yn de Nederlânske gemeente Mook en Middelaar, yn it fierste noarden fan de provinsje Limburch. It is ek it haadplak fan de gemeente.
Gerard Reve
Bibliografy
thumb|250px|Hûs Het Gras yn Greonterp. 250px|right|thumb|It grêf fan Reve
Adriana Chechik
Adriana Chechik, echte namme: Dezarae Kristina Charles (Downington (Pennsylvania), 4 novimber 1991), is in Amerikaansk neakenmodel, stripper en pornografysk aktrise. Har artystenamme wurdt ek wol (mis)stavere as Adriana Chechick of Adrianna Chechik. Hja sette yn 2013 útein mei in wurkpaad yn 'e Amerikaanske pornoyndustry en spile sûnt yn in tige grut tal films. Chechik hat acht prestizjeuze AVN Awards en ferskate oare prizen wûn. Dêrûnder binne sawol de AVN Award as de XRCO Award yn 'e kategory artyste fan it jier.
Karriêre
Yn 2013, doe't se 22 jier wie, makke Chechik har debút yn in pornografyske film. Har artystenamme late se ôf fan 'e namme fan David Chechik, in regisseur fan horrorfilms. Se wurdt fertsjintwurdige troch it ympressariaat L.A. Direct Models. Yn augustus 2014 wie se te gast yn it radioprogramma fan presintator Howard Stern. Op 5 septimber 2014 sette Chechik útein mei har eigen webside, AdrianaChechik.com, mar dy is anno 2019 alwer opheft.
Lichemsskaaimerken
Adriana Chechik is blank, mei grize eagen en brún hier. Neffens har offisjele opjefte is se 1.52 m lang, mei in gewicht fan 52 kg, en in natuerlike cupmaat 32A. Behalven de wenstige gatsjes troch de earlellen hat se gjin piercings, en likemin hat se tatoeaazjes.
Messerschmitt Bf 110
thumb|left|250px|Bf 110 fan Nachtjagdgeschwader 4 (NJG 4) thumb|Cockpit Bf 110 thumb|In ZG 76 Bf 110C mei "haaie tosken" dy't ek op Fliegerhorst Ljouwert te sjen wie De Messerschmitt Bf 110 (letter Me 110) wie in twa-motorige, hielendal fan metaal makke, lichte (jacht)bommesmiter (Zerstörer), yn tsjinst fan de Luftwaffe yn de Twadde Wrâldkriich.
List fan heechste tuorren yn de provinsje Fryslân
List fan heechste tuorren yn de provinsje Fryslân:
Ab urbe condita
Ab urbe Condita (ôfkoarte; AUC) betsjut yn it Latyn; yn it jier fan it stiftsjen fan de stêd (Rome). Dizze kalinder begjint yn 753 f.Kr., want neffens de boarnen is dat it jier dat de stêd Rome stifte is. It fieren fan de stiftingsdei fan de stêd wie yn it earstoan om propaganda. Keizer Klaudius wie de earste dy't yn it jier 47 de kalinder brûkte, oare keizers soenen dat letter ek dwaan.
Itumbiara
thumb|250px|Lizzing fan de gemeente yn Goias Itumbiara is de grutste stêd, en de haadstêd, fan Goias, Brazylje. Hy hat 92.832 ynwenners (2009) en in gebiet fan 2.461,280 km².
Messerschmitt Bf 110
Rudolf Hess
Op 10 maaie 1941 brûkte Rudolf Hess in oanpaste Bf110D om fan Augsburch nei Skotlân te fleanen, mei fredesútstellen oan it Feriene Keninkryk.
Spesifikaasjes (Messerschmitt Bf 110 G-2)
Ut Messerschmitt BF 110/Me 210/Me 410: An Illustrated History
Trekker trek
thumb|right|300px|Trekker Trek Trekker trek is in motorsport, wêrby't men mei in trekker in swiere slide oer in sa grut mooglike ôfstân lûke moat. Trekker trek (ek: tractor pulling) is oerwaaid út de Feriene Steaten dêr't it yn 1929 ûntstien is en yn de santiger jierren ta in sport útgroeid is. Yn 1977 waard de sport troch inkele Amerikanen foar it earst by in ploechfestyn yn Flevolân yntrodusearre yn Europa. De Nederlânske truck- en tractorpullingorganisaasje (NTTO) organisearret de wedstriden yn Nederlân. Ien fan de bekendste 'outdoor' tractor pulling eveneminten yn Nederlân, neamd Beverol - Beach Pull bart oan de Rânemar op it Strân Nulde yn Putten.
Adolf fan Nassau (1540-1568)
thumb|Adolf fan Nassau Greve Adolf fan Nassau (Dillenburg, 11 july 1540 – Heiligerlee, 23 maaie 1568) wie de fjirde soan fan Willem de Rike en Juliana fan Stolbergen de op ien nei jongste broer fan Willem fan Oranje (Willem de Swijer).
Adolf studearre yn Wittenberg. Hy fjochte yn 1566 tsjin de Turken dy't hieltiid fierder Europa ynkrongen. Yn 1568, doe't syn broer Willem de Swijer de wapens opnaam tsjin Filips II, stride er oan dy syn side yn Brabân. Dêrnei gie Adolf yn it leger fan syn oare broer Loadewyk mei nei 't noarden fan de Nederlannen, dêr't er by Heiligerlee sneuvele. De Spaanske troepen waarden by Heiligerlee oanfierd fan Jan fan Ligne. De Slach by Heiligerlee waard wol troch de troepen fan Willem fan Oranje wûn, mar Alva wist it effekt dêrfan teneat te dwaan troch 5 juny 1568 de greven Egmont en Horne yn Brussel te ûnthalzgjen.
Baukje Wytsma
Wurkpaad
Njonken it skriuwen fan poëzij en berneboeken makket Baukje Wytsma, dy’t ek as sjoernaliste wurket, yn opdracht fan tal fan Fryske sjongers lietteksten foar cd’s en teaterprogramma’s. Ek foar kabaretselskip It Wâld hat se skreaun. Lietteksten hat se skreaun foar Anneke Douma, Frederike Kleefstra, Roel Slofstra en Douwe Heeringa.
Saskia Sassen
Wurkpaad
Fan 1980 oant 1990 waard se rekkene ta de meast wichtige skriuwers oer urban development yn de sosjology. Sy ûndersocht de prosessen fan globalisearring en ymmigraasje fan wurk en kapitaal en de ynfloed dy't moderne kommunikaasjemiddelen dêr op hawwe. Sassen konkludearre ûnder oaren dat de naasje-steat syn ynvloed op dizze ûntjouwings ferliest.
Wapen fan Weststellingwerf
thumb|Gemeentewapen Weststellingwerf It gemeentewapen fan Weststellingwerf is yn 1818 troch de Hege Ried fan Adel fêststeld. It wapen waard beskreaun as
Dambitzstate
Yn 1952 waard de pleats bewenne troch family Kroodsma.
Galaxy Quest
Plot
Wannear't de froulike Thermiaan Laliari ferskynt om Nesmith werom te roppen (om't Sarris syn leske yndie noch net leard hat), wegerje de oaren earst om mei. It idee dat Nesmith beteljend wurk fûn hat, bringt harren lykwols op oare gedachten, dat Gwen, Dane, Kwan en Webber jouwe harren der dochs by, en Guy, in akteur dy't in needlottige figurant spile yn ien ôflevering fan Galaxy Quest, nûget himsels út om mei. Nei in skokkende reis troch de romte arrivearje de akteurs op wat in eksakte replika fan 'e Protector is. It docht bliken dat de Thermianen folslein ûnbekend binne mei konsepten as "ligen" en "bedroch" en sadwaande witte se likemin wat "aktearjen" is. Dêrom miene se mar dat Galaxy Quest in rige histoaryske dokuminten is en kaptein Taggart in echte held dy't wier bestiet. Ynspirearre troch de deugden dy't de searje útdraacht, hawwe de Thermianen harren hiele maatskippij om Galaxy Quest hinne foarmjûn.
Produksje
Produsint Mark Johnson woe Dean Parisot as regisseur hawwe, dy't foar him earder de film Home Fries (1998) regisearre hie. DreamWorks besleat lykwols yn see te gean mei Harold Ramis, om't dy folle mear ûnderfining hie. Ramis woe Alec Baldwin yn 'e haadrol fan Jason Nesmith hawwe, mar Baldwin hie dêr gjin belangstelling foar. Syn twadde kar Kevin Kline sloech it oanbod ôf omreden fan swierrichheden yn 'e priveesfear. De studio besleat doe om Tim Allen yn te setten foar de haadrol, in kar dêr't Harold Ramis net mei ynstimme koe; hy ferliet dêrom yn febrewaris 1999 it projekt. Binnen trije wiken hie Johnson neitiid dochs noch Parisot by de produksje nei binnen loadst. Galaxy Quest waard produsearre troch Johnson en Charles Newirth, mei Elizabeth Cantillon as útfierend produsinte. Foar de film wie in budget beskikber fan $45 miljoen. De kamerarezjy wie yn 'e hannen fan Jerzy Zielinski, en de filmmuzyk waard fersoarge troch David Newman.
Germaansk heidendom
Algemiene beskriuwing
Iere foarmen fan it Germaansk heidendom binne útslutend bekend troch argeologyske oerbliuwsels en kinne dêrom inkeld ynterpretearre wurde op basis fan ferlykjend ûndersyk mei oare religyen of troch evaluaasje fan 'e lettere Skandinavyske literatuer. Njonken de rike argeologyske fynsten, dêr't û.m. de wiidfersprate ferearing fan in god fan it fjoer út blykt, bestiet der ek taalkundich bewiis op it mêd fan iere Germaanske religieuze praktiken. Nettsjinsteande dat is de beskriuwing fan 'e âldste foarmen fan it Germaanske heidendom basearre op ûnwisse rekonstruksjes, dy't sels fierhinne basearre binne op ferlikings mei oar religyen.
Fan 'e Romeinske Tiid nei de Midsiuwen
Wat fierder men nei it noarden ta gie, wat langer oft it Germaanske heidendom hoekhold. Ek yn bercheftige kriten krong it kristendom mar dreech troch. Yn 'e sechsde iuw murk de Byzantynske histoarikus en dichter Agatias op dat de religy fan 'e Alemannen (yn it hjoeddeistige Switserlân) "folslein en ûnferfine heidensk" wie. Geandewei de Iere Midsiuwen kamen de kultueren fan 'e ferskillende Germaanske folken lykwols almar mear bleat te stean oan 'e ynfloed fan it kristendom en fan 'e Mediterrane beskaving. Sa sette de Goatyske biskop Wulfila (of Ulfilas) yn 'e midden fan 'e fjirde iuw de Bibel oer fan it Gryksk nei it Goatysk, wêrmei't er de ierste bibeloersetting yn in Germaanske taal makke.
Rituëlen
Dat it bringen fan offers in fûneminteel ûnderdiel fan it Germaanske heidendom wie, komt nei foarren út it feit dat offerrituëlen beskreaun wurde yn alderhanne boarnen, fan 'e Aldheid oant en mei de Midsiuwen. Ek yn toponimen en argeologyske fynsten komt soks werom en yn 'e teksten op it mêd fan 'e Germaanske mytology wurde sels goaden offere. (Weda, bgl., offere ien fan syn eagen en waard njoggen nachten ophongen oan 'e wrâldbeam Yggdrasill om 'e magyske wiisheid fan it runeskrift en de kostbere jefte fan 'e dichtkeunst te krijen.) By offers waarden foarwerpen troch ferneatiging of fysike pleatsing (bgl. troch se yn in mar te smiten) opjûn troch de minsken yn it leauwe dat se dêrtroch yn it besit fan 'e goaden komme soen. Grutte offerrituëlen waarden faak holden yn sintrale lokaasjes wêrfan't de restanten ferspraat oer hiel it âlde Germaanje weromfûn binne.
Runen
In wichtich ûnderdiel fan 'e Germaanske kultuer, dat ta stân kaam ûnder ynfloed fan 'e Romeinen, wie de yntroduksje fan in eigen skrift, de runen. Omtrint 200 begûnen runyske ynskripsjes foar it earst te ferskinen yn súdlik Skandinaavje, en it gebrûk fan 'e runen hold dêr pas om 1300 hinne op, doe't mei de definitive oergong op it kristendom it Latynske alfabet yn gebrûk kaam. De oarsprong fan 'e runen giet wierskynlik tebek op in machtssintrum yn Stevns, yn súdlik Denemark, dat sterk ûnder Romeinske ynfloed stie. Saakkundigen wiene it der lang ûniens oer oft de runen inkeld religieuze betsjutting hiene, of dat se ek foar deistich gebrûk bedoeld wiene. Tsjintwurdich binne de measte wittenskippers de miening tadien dat it skrift net sa lang oerlibbe hawwe soe as it inkeld yn religieuze kontekst brûkt wie. Nettsjinsteande dat waarden runen wol faak brûkt foar religieuze doelen. Elts runeteken hie behalven in fonetyske ek in magyske betsjutting, en it folsleine werjaan fan it hiele alfabet, it fuþark, funksjonearre as in toverspreuk.
The Monuments Men
Plot
Donald Jeffries, in Britsk lid fan 'e Monumintemannen, reizget nei Brugge, dêr't it him net slagget de pleatslike Britske kommandant te oertsjûgjen fan 'e needsaak om by de Dútske ôftocht de keunstskatten yn 'e stêd te beskermjen. Hy kringt de stêd dêrom op eigen manneboet by nacht binnen om it topstik, de Madonna fan Brugge fan Michelangelo, te befeiligjen, mar dat mislearret, en hy wurdt deasketten as de nazys it byldhouwurk meirôvje.
Gremlins 2: The New Batch
Plot
Nei it ferstjerren fan syn eigner, menear Wing, falt de lytse mogwai Gizmo yn 'e hannen fan wittenskippers yn it Clamp Center. Dat is in ultramoderne wolkekliuwer yn it sintrum fan New York, dy't eigendom is fan 'e eksintrike miljardêr Daniel Clamp (in parody op Donald Trump). Gizmo wurdt rêden út 'e kloeren fan it haad fan 'e wittenskippers, dr. Catheter, troch syn eardere eigner Billy Peltzer en dy syn ferloofde Kate Beringer, dy't allebeide tafalligerwize yn itselde gebou wurkje. Clamp is ûnder de yndruk fan Billy syn feardichheden as konseptdesigner, en syn omgong mei Clamp lûkt de oandacht fan Billy syn direkte baas, Marla Bloodstone.
Gizmo wurdt allinnich litten yn Billy syn kantoar, dêr't der wetter op him dript út in lekkend drinkfonteinsje. Dat soarget derfoar dat har út 'e Gizmo fjouwer nije, boasaardige mogwai ûntwikkelje, ûnder wa Mohawk, dy't in reynkarnaasje is fan Stripe (sjoch: Gremlins). De fjouwer nije mogwai slute Gizmo op yn in fentilaasjekanaal en sette de wolkekliuwer yn, dêr't se dy jûns nei midsnacht yn 'e kantine oan it iten slane. Nei't Gizmo út it fentilaasjekanaal ûntsnapt, wurdt er fongen en martele troch Mohawk, dy't no in gremlin wurden is. De oare gremlins litte it sprinklersysteem fan it Clamp Center ôfgean, mei as gefolch dat der in hiel leger gremlins ûntstiet, dat de wolkekliuwer ûnder de foet rint. De hiele gaos wurdt oan ien wei troch filme troch tillefyzjepresintator "pake" Fred, bystien troch in Japanske toerist dy't Katsuji hjit en foar kameraman spilet.
Sassenpoarte
De Sassenpoarte (Nederlânsk: Sassenpoort) is in stedspoarte yn de âlde stedsmuorre fan de Oeriselske haadstêd Swol. De poarte stiet oan de ein fan de Sassenstraat en heart ta de Top 100 fan de Rykstsjinst foar de Monumintesoarch. De poarte is de iennige noch folsleine oerbliuwende gebou fan it fêstingwurk fan Swol.
Jan Sipkema
thumbnail|Jan Sipkema yn 1985 Jan Sjouke Sipkema (Goor, 10 maart 1933 - Bentveld, 12 maaie 2008) wie in sportbestjoerder. Ald-foarsitter fan de Feriening De Fryske Alve Stêden. Hy late de reedridersorganisaasje fan 1985 - 1994.
As foarsitter
Yn 1983 ward er bestjoerslid fan de Feriening de Friesche Elf Steden en yn 1985 waard hy foarsitter as opfolger fan Jan Kuperus. De feriening hie troch de sêfte winters al sûnt lange tiid gjin tocht mear útskreaun. Mar op 18 febrewaris 1985 spruts hy de wyls legendaryske wurden It sil heve. Dat betsjutte dat der foar it earst sûnt 22 jier wer in Alvestêdetocht ferrriden wurde soe en wol op 21 febrewaris. Winner waaerd Evert van Benthem.
Frije Fryske Grûn
Stânpunten
11. De gasbel yn de Waadsee is fan Fryslân. De fertsjinsten hearre ta Fryslân.
Ferstanlike beheining
In ferstanlike beheining of geastlike beheining is in ûntwikkelingssteurnis dêr't de ferstanlike fermogens net mei de normale snelheid by ûntwikkele en meastentiids ek nea in normaal nivo berikke sil.
Federgoa
thumb|right|Die Friesischen Seelande um 1300 De Federgoa, ek Federitga is in histoaryske krite, dat lei oan de noardwestlike râne fan Eastfryslân, fuort oan de Waadsee. It besloech it tsjintwurdige Krummhörn. Federgoa grinzet yn it easten oan Brookmerlân en yn it suden oan Emsigerlân.
Lollius Adema
Lollius Adama (Aldskoat, 1737 - Snits, 25 juny 1811) wie abbekaat en gemeentesekretaris. Lollius wie de soan fan dûmny Barre Adama en Aaltje Feikens, liet him op 23 septimber 1757 ynskriuwe as juridysk kandidaat oan de Hegeskoalle fan Frjentsjer, dêr't hy yn 1763 yn de rjochten promovearre. Troude op 24 july 1763 mei Dirkje Buma (Snits, 22 juny 1736 - dêre, 5 oktober 1808). Barro Adema, de lettere bestjoerder, wie harren soan.
Maarten van Rossem
Libben en wurk
Yn 2006 wie er de presintator fan de universiteitskwis UQ2006 by de VPRO.
Simmer 2008 die er mei oan in glossy-útjefte fan it Historisch Nieuwsblad: Maarten!, wol bedoeld as parody op de glossy-rite fan bekende Nederlanners, mar mei in serieuze ynhâld. Dêryn skreau er mei oare histoarisi oer de (skandelike kanten fan) de Amerikaanske presidintsferkiezings, de jierren 1950-1959 en de opgong dy't it populisme yn de Nederlânske polityk makke. It doel wie om it blêd ienris te meitsjen, mar út reden fan de populêrens fan it blêd waard besletten dat der yn juny 2009 in twadde Maarten! útjûn wurde soe, hielendal rjochte op de FS. Anno 2010 is it doel om it fearnsjier in Maarten! ferskine te litten.
Yn 2009 naam Van Rossem de sjoggers mei troch it Nederlânsk lânskip yn de NCRV-rige Op reis met Van Rossem.
Molkenkelder
In molkenkelder is in kelder fan in kop-hals-romppleats of stjelp dêr't eartiids de rjemme fan de molke helle waard. De kelder is heal ferdjippe oanlein, ûnder de opkeamer. It foarhûs stie meast op it noarden, sadat de kelder simmerdeis ek koel bleau. Der binne ek buorkerijen mei de molkenkelder njonken of foar yn de skuorre.
Fuotbalferiening Jistrum
Fuotbalferiening Jistrum spilet oan de fjilden oan de Fjildwei yn Jistrum. De klup is oprjochte op 29 maaie 1949. It earste alvetal spilet yn de Fyfde klasse sneon (2016/17).
Fuotbalferiening Jobbegea
Teams: 6 senioaren, 14 jeugdteams en 2 sealteams (2008)
Maksimianus
Opgong
Maksimianus waard nei alle gedachten berne om-ende-by 250 yn Sirmium, tsjintwurdich Sremska Mitrovica, in plak yn Servje. Hy makke opgong yn it leger en wie befreone mei Diokletianus. Hy tsjinne yn de legers fan ûnder oare Aurelianus, Probus en Karus. Maksimianus wie troud mei Eutropia, en sy hienen twa bern: Maksentius en Fausta. In oare dochter, Theodora, wie mooglik in styfdochter.
Ein
Maksimianus wie teloarsteld en gong nei syn skoansoan yn Galje. Dêr waard hy mei in protte respekt behannele, mar hy hie neat by him yn te bringen. Doe't de Franken yn 310 Galje ynfoelen en Konstantyn fuort moast om harren te ferjeien die er noch in besiking om it keizerskip fan Konstantyn te oerweldigjen. Konstantyn kearde lykwols gau werom en fersloech Maksimianus. Maksimianus wie tige lulk oer syn nederlaach dat er besocht om Konstantyn deadzje te litten. Doe dat mislearre omdat syn dochter de side fan har man keas, makke hy sels in ein oan syn libben.
EyeToy
thumb|Playstation 2 mei EyeToy De EyeToy is in digitale kamera, dy't wol wat hat fan in webkam, foar de PlayStation 2 en de PlayStation Portable. Mei help fan dy kamera kin de spiler sels meispylje yn it spultsje. Yn it earstoan waard de EyeToy makke troch Logitech, lettere ferzjes komme fan Nam Tai.
The Observer
Tweintichste en ienentweintichste iuw
Doe't Frederick Beer yn 1903 ferstoar, waard The Observer oerdien oan krantemagnaat Alfred Harmsworth, 1e boarchgreve Northcliffe. Dyselde stelde yn 1908 James Louis Garvin oan as haadredakteur. Under Garvin waard The Observer ta in kanaal foar de útoefening fan politike ynfloed makke, mei as gefolch dat de oplaach binnen in jier oanwûn fan 5.000 ta 40.000 eksimplaren. Dat súkses maskearre lykwols oanboazjende deilisskip tusken Garvin en Northcliffe, dy't yn 1911 kulminearre yn 'e ferkeap fan 'e krante troch Northcliffe oan William Waldorf Astor. Dyselde makke yn 1915 syn soan Waldorf Astor, 2e boarchgreve Astor ta eigner. De Astors lieten Garvin syn gong gean en ûnder syn liederskip berikte The Observer yn 'e earste helte fan it Ynterbellum in oplaach fan 200.000 eksimplaren. Under de Grutte Depresje koe dat net fierder útwreide wurde, mar Garvin krewearre derfoar om it yn elts gefal net ynkrimpe te litten.
Wapen fan Utingeradiel
thumb|Gemeentewapen fan Utingeradiel It wapen fan de gemeente Utingeradiel waard fêststeld op 25 maart 1818 en omskreaun as
Universiteit Leien
Skiednis
De "Anty-Paepsche" ûntsteansskiednis wêryn't Leien benammen in protestantske tsjinhinger fan it katolike Leuven yn de Lege Lannen wurde moast, spile yn de fierdere skiednis fan de Leienske universiteit ider kear wer op. Al daliks fûn de Synoade fan Hollân dat har it tafersjoch op it ûnderwiis takaam, dêr't Oranje en de Steaten van Hollân harren mei sukses tsjin fersetten. De universiteit siet yn it earstoan yn it Sinte Barbarakleaster, mar ferhuze yn 1577 nei it Faliede Bagijnhof oan it Rapenburch, om yn 1581 ûnderdak te kiezen yn it konfiskearde kleaster fan de dominikaanske Wite Nonnen oan de oerside fan de grêft. Dat gebou wurdt (nei de nedige ferbouwings) noch altyd as it Akademygebou fan Leien brûkt.
19e en 20e iuw
Ek staakten de studinten. De universiteit waard dêrnei troch de besetter sluten. In septimber 1945 waard hy wer iepene.
Fakulteiten
Ek is der de Kampus Den Haach fan de Universiteit Leien dy't yn Den Haach sit. De Haach is it bestjoerlik en politike hert fan Nederlân en profilearret har ek as juridyske haadstêd fan de wrâld. Hjirtroch hat de universiteit yn 1999 besletten om in njonkenfêstiging op te rjochtsjen yn gearwurking mei dizze gemeente. Op de kampus biedt de Universiteit Leien bepaalde akademyske opliedingen oan op it mêd fan de rjochtsgeleardheid, politikology en bestjoerskunde.
Earedoktoraten
Jierliks wurdt by de fiering fan de dies natalis fan de universiteit, 8 febrewaris, in earedoktoraat útrikt. Neffens art. 49 fan it promoasjereglemint komme yn beneaming:
Bekende alumny en dosinten
Hjirûnder in list fan bekende minsken dy't oan de Universiteit fan Leien studeare (alumni) of doseare hawwe:
Perth (Skotlân)
Perth (Skotsk-Gaelysk: Peairt; Skotsk: Perth of Pairth) is in stêd yn it sintraal eastlike part fan Skotlân. It leit oan 'e igge fan 'e rivier de Tay, en is de haadstêd fan it histoaryske Skotske greefskip Perthshire. It is dêrnjonken ek it betsjoerssintrum fan it hjoeddeistige distrikt Perth en Kinross. Neffens in offisjele skatting út 2012 hie de stêd doe goed 47.000 ynwenners. Perth is ferneamd om it boek The Fair Maid of Perth, út 1828, fan sir Walter Scott.
Skiednis
Fan Perth wurdt faak sein dat it de earste haadstêd fan it Keninkryk Skotlân wie (fan 846 ôf), mar feitlik komt dy eare ta oan it doarp Scone, 3 km fierderop, dêr't Kenneth MacAlpin, de earste kening fan 'e Skotten, residearre. Neitiid wie dat ek it plak dêr't de Stien fan Scone bewarre waard, dy't by de kroaningsseremoanje fan alle Skotske keningen brûkt waard, oant er yn 1296, ûnder de Earste Skotske Unôfhinklikheidsoarloch, troch kening Edwert I fan Ingelân stellen waard. Likegoed wie de neite fan Scone fan ynfloed op 'e wichtigens fan Perth.
Klimaat
Perth hat in seeklimaat, mei koele simmers en mylde winters. Yn july, de waarmste moanne, is de trochsneed temperatuer oerdeis 20,3 °C, en yn jannewaris, de kâldste moanne, is dat 6,4 °C. Rekôrtemperatueren wiene 31,4 °C yn july 2006 en –17,2 °C yn jannewaris 1963. Perth kriget jiers trochinoar 694 mm delslach en 1.358 oeren sinneskyn.
Barchjeblom
De Barchjeblom (Iris pseudacorus) is in 80 sm oant ien meter hege ouwerplant fan swiet, stilsteand of stadich streamend wetter. De plant groeit yn ûndjip wetter dat oant sawat 30 sm djip is. De plant wurdt ek wol bargeblom, bargesnyl, earrebarreblom earrebarresnyl en floddermûtse neamd.
De lange, smelle blêden hawwe in wat opsteande middennerf en bliuwe it hiele jier grien.
Nasjonaal Modelspoar Museum
Grutste diel is de Scheltemaseal, neamd nei de Snitser antikêr Piet Scheltema dy't yn 1977 begûn mei it sammeljen fan Nederlânske modeltreinen. Benammen de NTM krijt in soad omtinken. Neist ridende treintsjes binne der diorama's en fitrines mei bûtenlânske modeltreinen.
Lytshuzen
Lytshuzen is in buorskip yn de gemeente Súdwest-Fryslân. Lytshuzen heart ta de himrik fan Heech. Hy leit oan de dyk fan Osingahuzen nei Aldegea (Súdwest-Fryslân), noarwestlik fan Heech. Oan de eastkant giet hy oer yn buorskip Osingahuzen. By de buorskip leit ek de Palsepoel.
Leechte
Leechte kin betsjutte:
Lyts Midhuzen
Lyts Midhuzen leit noardeastlik fan Dokkum, súdlik fan Jouswier en noardwestlik fan Ie, tusken Grut Midhuzen en Eastrum. De kearn fan de bebouwing leit om de T-splitsing fan Winia's Reed en de Grienewei.
Jack Spijkerman
Telefyzje
Wyls wurke Spijkerman foar Talpa/Tien oan nije formats: in deistich taalprogramma en in late night aktualiteitenrubryk mei de wurktitel "Dit Was De Dag".
Yn de hjerst fan 2009 starte Spijkerman in eigen sneontejûnshow by RTL4, in aktueel entertainmentprogramma, Wat vindt Nederland?. De earste ôflevering fan Wat Vindt Nederland? lûkt 1.080.000 sjoggers.
Willem Mook
Eksposysjes hat er û.o. hân Tokio, Barselona en Aldtsjerk. Der hinget wurk fan him yn Japan en Barselona. Mook makke yllustraasjes foar it eardere Frysktalige tydskrift Frysk en Frij, de KFFB, de Q en de Ljouwerter Krante.
Alliearden (Grutte Fryske Oarloch)
De Alliearden, de ferbûnenen, foarmen meiïnoar in partij yn it militêr konflikt dat bekend stiet as de Grutte Fryske Oarloch. Se bestie út in tal lytsere partijen: de Fetkeapers, de Bronkhorsten, de Onsta's en de partij fan Keno II tom Brok. Fan dy dielnimmers foarmen de famylje Tom Brok út East-Fryslân en de Bronkhorsten út de stêd Grins de lieders. Harren opponinten yn dat konflikt wiene de Skieringers, dy't fierwei it wichtichste part fan de tsjinpartij fertsjintwurdigen, folle mear as de Hekerens, de tsjinpartij fan de Onsta’s en de partij fan Hisko Abdena.
Sintraal stasjon (Amsterdam)
Gebou
Oan de eastkant fan it stasjon is it Keningspaviljoen (hjoed-de-dei de Keninklike wachtkeamer) te finen, kompleet mei ynpanich parkearplak foar in koets as foar in auto. it paviljoen befettet dekoraasjes fan de hân fan keunstskilder Georg Sturm, mei as tema it keningshûs en it gesach.
Demokraten 66
Lanlike en Jeropeeske polityk
Oant no ta hat D66 seis kear meidien yn in kabinet. Dat wienen:
Lyon
Stêdsbyld
De stêd wurdt oerhearske troch twa heuvels, Fourvière en Croix-Rousse, dy't foan inoar skieden binne troch de ingte fan de Saône (Pierre Scize). Yn de 19e iuw waarden se troch Michelet respektivelik "de biddende heuvel" en de "wurkjende heuvel" neamd. Op de Fourvière stiet de basilyk fan Fourvière. De heuvel fan Croix-Rousse dêrfoaroer hiel wat arbeidershúskes wêryn side bewurke waard. De sideyndustry fan Lyon hat in ryk ferline.
Lollum
Yn de âldste stikken wurdt it doarp ek Lolinghum, Lolingum, Lolleghum, Lollegum, Lollinghum, Lollingum, Lovelinghum en Ruygelollum neamd. Lollum is in ‘bûtendyks’ terpdoarp, it leit nammentlik westlik fan de Slachtedyk. It doarp waard eartiids Ruigelollum neamd, ta ûnderskieding fan Lytselollum, in buorskip ûnder Frjentsjer. Lollum hat in buorren om de âlde, diels ôfgroeven terp hinne. Om de súdkant fan dizze terp hinne rint in smelle feart mei ferbinings nei it westen en benammen nei it easten ta. Yn it suden en yn it noarden binne belangrike buerten oan de útfalsdiken ûntwikkele wurden. Oan de súdkant is dat foar it grutste part wenningbou út de perioaden nei de oarloch.
Mienskip
It doarp docht in soad yn de mande mei Waaksens. It doarpshûs hjit Nije Haven. Basisskoalle De Gielguorde stiet oan de Waaksenserwei.
Hammerfest
Ekonomy en toerisme
thumb|200px|LNG-ynstallaasje op Melkøya yn de skimer út it Toeristesintrum fan Storsvingen wei sjoen Op it eilân Melkøya, justjes foar de kust by Hammerfest, is in grutte ynstallaasje foar it floeiber meitsjen fan ierdgas út Snøhvit set; it is de meast djoere konstruksje ea yn de skiednis fan Noard-Noarwegen. It projekt hat foar ekonomyske groei en nij optimisme yn Hammerfest soarge, yn tsjinstelling ta de ekonomyske delgong en negative befolkingsgroei yn oare parten fan Finnmark. Snøhvit is de earste eksportfoarsjenning foar floeiber natuerlik gas yn Jeropa.
Sint-Fitustsjerke (Blauhûs)
thumb|Sint-Fitustsjerke thumb|left|320px|Tekeningen fan de Sint-Fitustsjerke út 1877
François Haverschmidt
Foudgum
Haverschmidt libbe wer op as er yn in lyksinnige gemeente preekje mocht of as er frege waard foar nutslêzings. Hoewol't er ôfskie nommen hie fan Piet Paaltjens, hat er in swiere tiid trochmakke yn de Foudgumer pastorije. Syn ûnwissens en beslútleazens hawwe dêr ek in grutte rol by spile.
Skutterskeamer
De skutterij beweitse en ferdigene eartiids de stêd Snits en waard yn 1907 opheft. Der is noch in foto mei de lêste skuttersleden der op. It museum hat spearen, findels en gewearen fan de skutterij.
Foudgum
Stinstrastate
Eartiids stie oan de súdlike kant fan de terp yn Foudgum de Stinstrastate (ek wol Stenstera State). De stins stie earst op de terp en nei it bedykjen dernjonken. Tzaling Stenstera soe de earste bewenner west ha. Troch it houlik fan Frau Stenstera mei Hero fan Burmania gyng de stins op de Burmania's oer, dy't it besit yn 1640 ferkochten. De neikommende bewenners neamden har Stinstra. Nei 1640 wurdt Stinstra, útsein ien kear yn de Tegenwoordige Staat net mear neamd. De kadastrale kaart fan 1830 lit dêr in pleats sjen, mar sûnder namme.
Bruno Brazil
De haadpersoan fan it stripferhaal is Bruno Brazil, in geheim agent dy't in lytske spesiale ienheid fan de Amerikaankse geheime tsjinst liet en dat bekend stie ûnder de kodenamme "Commando Kaaiman". Alle seis leden fan it kommando hawwe in unike eigenskip. Alhoewol't skitterend tekene troch fakman Vance docht de rige tsjintwurdich wat dateare oan. De ynfloed fan Greg is hjir benammen debet oan, foaral troch syn somtiids wat moralistysk oandoggende dialogen. Lykwols stekke de plots oer it mêd goed yn inoar. De Strip wie yn safiere fernijend dat alle helden stoarne. Wat Vance oanbelanget moat sizzen wurde dat hy yn dizze rige neffens syn oare wurk tige eksperiminteel en fernijend te wurk west hat, benammen de kleureffekten en plaatyndieling wienen foarútstribjend..
Sjê-talen
Opbou en besibskip
De Sjê-taalfamylje is opboud út trije grutte kloften: de Noardlike, Sintrale en Súdlike Sjê-talen, mei dêropta it útstoarne Sjeiko (Jeikó), dat in isolearre taal is binnen de Sjê-famylje. De posysje fan it Sjeiko yn 'e taalkloft is trouwens twifelich, mei't guon taalkundigen dy taal derbûten pleatse, as sustertaal fan alle Sjê-talen, yn 'e bredere Makro-Sjê-famylje. De Sjê-talen foarmje de kearn fan 'e Makro-Sjê-talen, dy't fierders in soad tûken omfiemet dy't tsjintwurdich noch mar út ien libbene taal besteane.
Star Wars: Resistance
Prizen
Star Wars: Resistance waard yn 2019 en 2020 nominearre foar de Emmy Award, de wichtichste Amerikaanske priis op it mêd fan tillefyzje, yn 'e kategory bêste berneprogramma. De searje wûn yn 2019 de Saturn Award foar bêste tekenfilmsearje.
Fuotbalferiening De Lemmer
Fuotbalferiening De Lemmer spilet op de fjilden fan sportpark Lemster Feart. De klup is oprjochte op 22 maart 1922. It earste alvetal fan VV Lemmer spilet yn it seizoen 2016/2017 yn de Twadde klasse snein fan it distrikt Noard.
Josiah Wedgwood
Houlik en bern
Wedgwood boaske Sarah Wedgwood (1734-1815), syn tredde nicht, yn jannewaris 1764. Se krigen sân bern:
Wurk
Tsjin 1763 krige er opdrachten út de heechste maatskiplike lagen fan de befolking, sa ek fan Keninginne Charlotte. Wedgwood krige har tastimming om har oanskaf "Queen's Ware" te neamen en makke dêr in soad reklame mei. Yn 1774 bestelde Katharina de Grutte fan Ruslân ûnder mear de Green Frog Service fan Wedgwood; it is noch útstald yn it Hermitage Museum te Sint Petersburch.
William Vance
William Vance is it pseudonym fan de Belgyske striptekener William van Cutsem (8 septimber 1935, Anderlecht - 14 maaie 2018, Santander (Spanje)). Hy is benammen bekend as de tekener fan XIII (lês: trjettjin). De skriuwer fan dy rige is Jean Van Hamme.
Anzegem
Yndieling gemeente
De fúzjegemeente bestiet njonken Anzegem sels ek út de dielgemeenten Gijzelbrechtegem, Ingooigem, Kaster, Tiegem en Vichte.
Befolkingsferrin
Alle histoaryske ynformaasje giet oer de hjoeddeiske gemeente, lykas dy ûntstie nei de weryndieling fan 1 jannewaris 1977.
Landerum
thumb|right|lizzing fan Skylge Landerum (Midslânsk: Janderum) is in doarp op Skylge. Landerum leit tusken Midslân en Formearum. Op 1 jannewaris 2005 hie Landerum 88 ynwenners.
Okke Hel (sêge)
Ferhaal
By it ferlitten fan it kafee liet Okke de frjemdling foargean en seach sadwaande dat dy in bokkepoat hie. It wie de duvel. Okke skrok en prakkesearre hoe't er hjirmei oan moast. Wylst pochte de duvel fierder oer hoe geweldich at er wol net wie en dat Okke dochs gjin kâns hie. Hjir griep Okke yn: dat se fan Harns nei Skylge roeie soenen en hy stelde út dat er in healoere foarsprong krije soe. De duvel betocht him in amerij mar gie akkoart.